Miltenberg

Miltenberg estas komunumo en Germanio. Ĝi troviĝas en la distrikto Miltenberg kaj en la distriktaro Malsupra Frankonio de la federacia lando Bavario, kaj estas la administra centro de la distrikto. Fine de  la komunumo havis  loĝantojn. La urba teritorio situas ĉe la rivero Majno iom sude de Aschaffenburg, en la nordokcidento de Bavario.

 Historio 
eta|maldekstra|<center>Historia malnova urbo kaj fortikaĵo Mildenburg
Proksime de la hodiaŭa Miltenberg antaŭ dumil jaroj la romiaj limaj fortikaĵoj, kiuj apartigis la romian imperion okcidente kaj ĝermana teritorion oriente, atingis la riveron Majno, kiu de tie norden konsistigis la  inter Romio kaj Ĝermanio. La restoj de du romiaj fortikaĵoj troviĝas inter Miltenberg kaj la najbara komunumo Bürgstadt unuflanke kaj Miltenberg kaj la najbara Kleinheubach aliflanke.

Protektite de la fortikaĵo Mildenburg, konstruita ĉirkaŭ la jaro 1200, la urbo evoluis. Dum 1237 ĝi unuafoje skribe menciiĝas. Jam dum la mezepoko la Miltenberga sabloŝtono estis aprezate konstrua materialo. En la ĉirkaŭaj arbaroj oni tranĉis ŝtonojn kaj formis el ili muelejajn ŝtonojn aŭ kolonojn.
Ĝis la jaro 1803 la urbo apartenis al la episkopejo kaj korona princejo Majenco (Mainz). La majenca rado en la urba blazono ankoraŭ nuntempe estas signo de tio. Poste dum tri jaroj ĝi apartenis al la princejo de Leiningen, poste dum kvar jaroj al la princejo de Baden, kaj pliajn ses jarojn al la granda princejo Hesio-Darmstadt. Ekde 1816 kaj ĝis hodiaŭ ĝi apartenas al Bavario.

El la Miltenberga sabloŝtono oni interalie skulptis kolonojn por la katedralo de Majenco. Unu el ili nuntempe staras meze de la katedrala placo de Majenco, kun signo kiu klarigas pri la deveno el Miltenberg.

La urbo havas belan mezepokan urbocentron kun multaj historiaj trabfakaj domoj.

 Vidindaĵoj 
eta|<center>Hotelo Riesen
Vidindas la fortikaĵo Mildenburg, la historia malnova urbo kun la merkata placo "Schnatterloch", la hotelo Zum Riesen (unu el la plej malnovaj gastejoj de Germanio, eble la plej malnova), la frumezepoka urbodomo, la pordegoj Würzburger kaj Mainzer Tor, plus historiaj lokoj en la ĉirkaŭaj arbaroj.

Dum la jaro 1985, tio nur flanke, grupo de 30 junaj esperantistoj de la TEJO-sekcio BEMI, bicikle survoje inter la Junulara kaj la Universala Kongresoj de Esperanto (de Eringerfeld ĉe Paderborn al Augsburg) tranoktis en la ĵus renovigita frumezepoka urbodomo. La urbestro aparte deziris tiun lokon por tranoktado, ĉar li opiniis ĝin aparte etosa, sed samtempe timeme petis, ke nenio skrapu la valorajn murojn. Kompreneble nenio okazis, kaj la gastado estis aparte etosa.

 Regulaj urbaj eventoj 
 Dum la unua semajnfino de julio okazas la Malnovurba Festo. Pliaj informoj germanlingvaj sur la retaj paĝoj www.historisches-miltenberg.de.
 La lastan semajnfinon de aŭgusto komenciĝas la kermeso Michaelismesse, la plej granda publika festo de la regiono.

 Eksteraj ligiloj 

 paĝoj de la urbo, germanlingvaj
 paĝoj de la urba popolaltlernejo
 paĝoj de la urba muzeo, germanlingvaj
 paĝoj de la asocio "Historia Miltenberg", germanlingvaj
 historia portalo "bavara suba Majno", paĝoj germanlingvaj
 turismaj informoj pri la urbo, same germanlingvaj

Kategorio:Distrikto Miltenberg
Kategorio:Urboj de Bavario
Kategorio:Urboj ĉe rivero Majno